title: Εκτελεστικός κανονισμός (ΕΕ) 2016/2291 της Επιτροπής, της 16ης Δεκεμβρίου 2016, για την έγκριση του L(+) γαλακτικού οξέος ως δραστικής ουσίας για χρήση σε βιοκτόνα του τύπου προϊόντων 1 (Κείμενο που παρουσιάζει ενδιαφέρον για τον ΕΟΧ )

text:
               17.12.2016

               EL

               Επίσημη Εφημερίδα της Ευρωπαϊκής Ένωσης

               L 344/74

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2291 ΤΗΣ ΕΠΙΤΡΟΠΉΣ
   της 16ης Δεκεμβρίου 2016
   για την έγκριση του L(+) γαλακτικού οξέος ως δραστικής ουσίας για χρήση σε βιοκτόνα του τύπου προϊόντων 1
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 90 παράγραφος 2,
   Εκτιμώντας τα ακόλουθα:

               (1)

               Η Γερμανία έλαβε στις 29 Αυγούστου 2013 αίτηση, σύμφωνα με το άρθρο 11 παράγραφος 1 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου (2), για την καταχώριση της δραστικής ουσίας L(+) γαλακτικό οξύ στο παράρτημα I της εν λόγω οδηγίας για χρήση σε προϊόντα του τύπου προϊόντων 1, για την υγιεινή του ανθρώπου, όπως ορίζεται στο παράρτημα V της εν λόγω οδηγίας, τα οποία αντιστοιχούν στον τύπο προϊόντων 1 όπως ορίζεται στο παράρτημα V του κανονισμού (ΕΕ) αριθ. 528/2012.

               (2)

               Η Γερμανία υπέβαλε την έκθεση αξιολόγησης, μαζί με τις συστάσεις της, στις 5 Φεβρουαρίου 2015, σύμφωνα με το άρθρο 90 παράγραφος 2 του κανονισμού (ΕΕ) αριθ. 528/2012.

               (3)

               Η γνώμη του Ευρωπαϊκού Οργανισμού Χημικών Προϊόντων διατυπώθηκε στις 10 Δεκεμβρίου 2015 από την επιτροπή βιοκτόνων, αφού ελήφθησαν υπόψη τα συμπεράσματα της αρμόδιας αρχής αξιολόγησης.

               (4)

               Σύμφωνα με την εν λόγω γνώμη, τα βιοκτόνα του τύπου προϊόντων 1 που περιέχουν L(+) γαλακτικό οξύ μπορεί να αναμένεται ότι πληρούν τα κριτήρια του άρθρου 19 παράγραφος 1 στοιχείο β) του κανονισμού (ΕΕ) αριθ. 528/2012, υπό την προϋπόθεση ότι τηρούνται ορισμένοι όροι σχετικά με τη χρήση τους.

               (5)

               Συνεπώς, είναι σκόπιμο να εγκριθεί το L(+) γαλακτικό οξύ για χρήση σε βιοκτόνα του τύπου προϊόντων 1, με την επιφύλαξη της συμμόρφωσης με ορισμένες προδιαγραφές και όρους.

               (6)

               Θα πρέπει να προβλέπεται εύλογο χρονικό διάστημα πριν από την έγκριση μιας δραστικής ουσίας, ώστε να παρέχεται η δυνατότητα στα ενδιαφερόμενα μέρη να λάβουν τα αναγκαία προπαρασκευαστικά μέτρα για την ικανοποίηση των νέων απαιτήσεων.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα βιοκτόνα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται το L(+) γαλακτικό οξύ ως δραστική ουσία για χρήση σε βιοκτόνα του τύπου προϊόντων 1, με την επιφύλαξη των προδιαγραφών και των όρων που καθορίζονται στο παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Δεκεμβρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 167 της 27.6.2012, σ. 1.

      (2)  Οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (ΕΕ L 123 της 24.4.1998, σ. 1).

      ΠΑΡΑΡΤΗΜΑ

                  Κοινή ονομασία

                  Ονομασία IUPAC
                  Αριθμοί αναγνώρισης

                  Ελάχιστος βαθμός καθαρότητας της δραστικής ουσίας (1)

                  Ημερομηνία έγκρισης

                  Ημερομηνία λήξης της έγκρισης

                  Τύπος προϊόντων

                  Ειδικοί όροι

                  L(+) Γαλακτικό οξύ

                  Ονομασία IUPAC:
                  (S)-2-υδροξυπροπανικό οξύ
                  Αριθ. ΕΚ: 201-196-2
                  Αριθ. CAS: 79-33-4

                  95,5 % κατά βάρος

                  1η Ιουλίου 2017

                  30 Ιουνίου 2027

                  1

                  Οι άδειες για τα βιοκτόνα προϊόντα υπόκεινται στους ακόλουθους όρους:

                              1.

                              Κατά την αξιολόγηση του προϊόντος αποδίδεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο.

                              2.

                              Λαμβανομένων υπόψη των κινδύνων που έχουν εντοπιστεί για τις χρήσεις που αξιολογήθηκαν, κατά την αξιολόγηση του προϊόντος δίνεται ιδιαίτερη προσοχή στους μη επαγγελματίες χρήστες.

         (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της δραστικής ουσίας που αξιολογήθηκε σύμφωνα με το άρθρο 89 παράγραφος 1 του κανονισμού (ΕΕ) αριθ. 528/2012. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, αν έχει αποδειχθεί τεχνικά ισοδύναμη με την αξιολογηθείσα δραστική ουσία.


title: Εκτελεστικός κανονισμός (ΕΕ) αριθ. 610/2011 της Επιτροπής, της 22ας Ιουνίου 2011 , όσον αφορά τη χορήγηση δικαιωμάτων εισαγωγής που ζητήθηκαν για την περίοδο από την 1η Ιουλίου 2011 έως τις 30 Ιουνίου 2012 στο πλαίσιο της δασμολογικής ποσόστωσης που άνοιξε με τον κανονισμό (ΕΚ) αριθ. 431/2008 για κατεψυγμένο βόειο κρέας

text:
               23.6.2011

               EL

               Επίσημη Εφημερίδα της Ευρωπαϊκής Ένωσης

               L 163/23

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 610/2011 ΤΗΣ ΕΠΙΤΡΟΠΉΣ
   της 22ας Ιουνίου 2011
   όσον αφορά τη χορήγηση δικαιωμάτων εισαγωγής που ζητήθηκαν για την περίοδο από την 1η Ιουλίου 2011 έως τις 30 Ιουνίου 2012 στο πλαίσιο της δασμολογικής ποσόστωσης που άνοιξε με τον κανονισμό (ΕΚ) αριθ. 431/2008 για κατεψυγμένο βόειο κρέας
   H ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 431/2008 της Επιτροπής, της 19ης Μαΐου 2008, για το άνοιγμα και τον τρόπο διαχείρισης δασμολογικής ποσόστωσης εισαγωγής για κατεψυγμένο βόειο κρέας του κωδικού ΣΟ 0202 και προϊόντα του κωδικού ΣΟ 0206 29 91 (3) άνοιξε δασμολογική ποσόστωση εισαγωγής για προϊόντα του κλάδου βοείου κρέατος.

               (2)

               Οι αιτήσεις για τη χορήγηση δικαιωμάτων εισαγωγής που υποβλήθηκαν για την περίοδο από την 1η Ιουλίου 2011 έως τις 30 Ιουνίου 2012 αφορούν ποσότητες μεγαλύτερες από τις διαθέσιμες. Ως εκ τούτου, πρέπει να προσδιοριστεί ο αριθμός των δικαιωμάτων εισαγωγής που μπορούν να εγκριθούν με τον καθορισμό συντελεστή κατανομής των αιτούμενων ποσοτήτων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις αιτήσεις χορήγησης δικαιωμάτων εισαγωγής οι οποίες αφορούν την ποσόστωση με αύξοντα αριθμό 09.4003 και έχουν υποβληθεί για την περίοδο από την 1η Ιουλίου 2011 έως τις 30 Ιουνίου 2012 δυνάμει του κανονισμού (ΕΚ) αριθ. 431/2008 εφαρμόζεται συντελεστής κατανομής 28,953811 %.
   Άρθρο 2
   Ο παρών κανονισμός αρχίζει να ισχύει στις 23 Ιουνίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιουνίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 130 της 20.5.2008, σ. 3.


title: Εκτελεστικός κανονισμός (ΕΕ) 2015/187 της Επιτροπής, της 6ης Φεβρουαρίου 2015 , για την τροποποίηση του κανονισμού (ΕΕ) αριθ. 185/2010 όσον αφορά τον έλεγχο ασφαλείας χειραποσκευών  Κείμενο που παρουσιάζει ενδιαφέρον για τον ΕΟΧ

text:
               7.2.2015

               EL

               Επίσημη Εφημερίδα της Ευρωπαϊκής Ένωσης

               L 31/18

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/187 ΤΗΣ ΕΠΙΤΡΟΠΉΣ
   της 6ης Φεβρουαρίου 2015
   για την τροποποίηση του κανονισμού (ΕΕ) αριθ. 185/2010 όσον αφορά τον έλεγχο ασφαλείας χειραποσκευών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη θέσπιση κοινών κανόνων στο πεδίο της ασφάλειας της πολιτικής αεροπορίας και την κατάργηση του κανονισμού (ΕΚ) αριθ. 2320/2002 (1), και ιδίως το άρθρο 4 παράγραφος 3,
   Εκτιμώντας τα ακόλουθα:

               (1)

               Σύμφωνα με πρόσφατα στοιχεία, οι τρομοκράτες επιχειρούν να αναπτύξουν νέες μεθόδους απόκρυψης αυτοσχέδιων εκρηκτικών μηχανισμών, ώστε να αποφύγουν τα υφιστάμενα μέτρα αεροπορικής ασφάλειας που αφορούν τον έλεγχο ασφαλείας χειραποσκευών.

               (2)

               Ορισμένα ειδικά μέτρα αεροπορικής ασφάλειας, τα οποία προβλέπονται στον κανονισμό (ΕΕ) αριθ. 185/2010 της Επιτροπής (2), πρέπει επομένως, να τροποποιηθούν προκειμένου να περιορισθεί περαιτέρω η απειλή από αυτοσχέδιους εκρηκτικούς μηχανισμούς που αποκρύπτονται μέσα σε χειραποσκευές.

               (3)

               Οι τροποποιήσεις πρέπει να εξειδικεύσουν περαιτέρω τις τεχνικές προδιαγραφές για τον έλεγχο ασφαλείας χειραποσκευών με τη χρήση συστημάτων ανίχνευσης εκρηκτικών.

               (4)

               Οι τροποποιήσεις πρέπει επίσης να επιτρέπουν τον έλεγχο ασφαλείας χειραποσκευών που περιέχουν φορητούς υπολογιστές και άλλες μεγάλες ηλεκτρικές συσκευές υπό ορισμένες προϋποθέσεις.

               (5)

               Συνεπώς, ο κανονισμός (ΕΕ) αριθ. 185/2010 πρέπει να τροποποιηθεί αναλόγως.

               (6)

               Ο παρών κανονισμός πρέπει να τεθεί σε ισχύ το συντομότερο δυνατόν, με σκοπό την ελαχιστοποίηση των κινδύνων αεροπορικής ασφάλειας.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ασφάλειας της πολιτικής αεροπορίας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 185/2010 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του. Εφαρμόζεται από την 1η Μαρτίου 2015.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Φεβρουαρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 97 της 9.4.2008, σ. 72.

      (2)  Κανονισμός (ΕΕ) αριθ. 185/2010 της Επιτροπής, της 4ης Μαρτίου 2010, σχετικά με τον καθορισμό λεπτομερών μέτρων εφαρμογής των κοινών βασικών προτύπων ασφάλειας των αερομεταφορών από έκνομες ενέργειες (ΕΕ L 55 της 5.3.2010, σ. 1).

      ΠΑΡΑΡΤΗΜΑ
      Το παράρτημα του κανονισμού (ΕΕ) αριθ. 185/2010 τροποποιείται ως εξής:

                  1.

                  Το κεφάλαιο 4 τροποποιείται ως εξής:

                              α)

                              το σημείο 4.1.2.1 αντικαθίσταται από το ακόλουθο κείμενο:

                                          «4.1.2.1

                                          Πριν από τον έλεγχο ασφαλείας, φορητοί υπολογιστές και άλλες μεγάλες ηλεκτρικές συσκευές αφαιρούνται από τη χειραποσκευή και υποβάλλονται σε έλεγχο ασφαλείας χωριστά, εκτός αν οι χειραποσκευές πρόκειται να υποβληθούν σε έλεγχο ασφαλείας με εξοπλισμό συστημάτων ανίχνευσης εκρηκτικών (EDS) που πληροί το πρότυπο C2 ή ανώτερο.»

                                    ,

                              β)

                              το σημείο 4.1.2.8 αντικαθίσταται από το ακόλουθο κείμενο:

                                          «4.1.2.8

                                          Εφόσον διαπιστωθεί ότι χειραποσκευή περιέχει μεγάλο ηλεκτρικό αντικείμενο, ελέγχεται και πάλι χωρίς αυτό το αντικείμενο στη χειραποσκευή, το δε ηλεκτρικό αντικείμενο ελέγχεται χωριστά, εκτός αν η χειραποσκευή υποβλήθηκε σε έλεγχο ασφαλείας με εξοπλισμό EDS που πληροί το πρότυπο C2 ή ανώτερο.»

                                    .

                  2.

                  Στο κεφάλαιο 12, προστίθενται τα ακόλουθα σημεία 12.4.2.7 έως 12.4.2.9:

                              «12.4.2.7

                              Εξοπλισμός EDS που προορίζεται για τον έλεγχο ασφαλείας χειραποσκευών πληροί τουλάχιστον το πρότυπο C1.

                              12.4.2.8

                              Εξοπλισμός EDS που προορίζεται για τον έλεγχο ασφαλείας χειραποσκευών, οι οποίες περιέχουν φορητούς υπολογιστές και άλλες μεγάλες ηλεκτρικές συσκευές, πληροί τουλάχιστον το πρότυπο C2.

                              12.4.2.9

                              Εξοπλισμός EDS που προορίζεται για τον έλεγχο ασφαλείας χειραποσκευών, οι οποίες περιέχουν φορητούς υπολογιστές, άλλες μεγάλες ηλεκτρικές συσκευές και υγρά, αερολύματα και πηκτώματα (ΥΑΠ), πληροί τουλάχιστον το πρότυπο C3.»

                        .


title: Εκτελεστικός κανονισμός (ΕΕ) αριθ. 689/2012 της Επιτροπής, της 27ης Ιουλίου 2012 , για την τροποποίηση του κανονισμού (ΕΚ) αριθ. 415/2007 σχετικά με τις τεχνικές προδιαγραφές για συστήματα εντοπισμού και παρακολούθησης πλοίων που αναφέρονται στο άρθρο 5 της οδηγίας 2005/44/ΕΚ του Ευρωπαϊκού Κοινοβουλίου και του Συμβουλίου, σχετικά με τις εναρμονισμένες υπηρεσίες πληροφοριών εσωτερικής ναυσιπλοΐας (ΥΠΕΝ) στις εσωτερικές πλωτές οδούς της Κοινότητας

text:
               28.7.2012

               EL

               Επίσημη Εφημερίδα της Ευρωπαϊκής Ένωσης

               L 202/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 689/2012 ΤΗΣ ΕΠΙΤΡΟΠΉΣ
   της 27ης Ιουλίου 2012
   για την τροποποίηση του κανονισμού (ΕΚ) αριθ. 415/2007 σχετικά με τις τεχνικές προδιαγραφές για συστήματα εντοπισμού και παρακολούθησης πλοίων που αναφέρονται στο άρθρο 5 της οδηγίας 2005/44/ΕΚ του Ευρωπαϊκού Κοινοβουλίου και του Συμβουλίου, σχετικά με τις εναρμονισμένες υπηρεσίες πληροφοριών εσωτερικής ναυσιπλοΐας (ΥΠΕΝ) στις εσωτερικές πλωτές οδούς της Κοινότητας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2005/44/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με τις εναρμονισμένες υπηρεσίες πληροφοριών εσωτερικής ναυσιπλοΐας (ΥΠΕΝ) στις εσωτερικές πλωτές οδούς της Κοινότητας (1), και ιδίως το άρθρο 1 παράγραφος 2 και το άρθρο 5 παράγραφος 2,
   Έχοντας υπόψη τον κανονισμό (ΕΚ) αριθ. 415/2007 της Επιτροπής, της 13ης Μαρτίου 2007, σχετικά με τις τεχνικές προδιαγραφές για συστήματα εντοπισμού και παρακολούθησης πλοίων που αναφέρονται στο άρθρο 5 της οδηγίας 2005/44/ΕΚ του Ευρωπαϊκού Κοινοβουλίου και του Συμβουλίου για εναρμονισμένες υπηρεσίες πληροφοριών εσωτερικής ναυσιπλοΐας (ΥΠΕΝ) στις εσωτερικές πλωτές οδούς της Κοινότητας (2),
   Εκτιμώντας τα ακόλουθα:

               (1)

               Για να διατηρηθεί η διαλειτουργικότητα με τις υπηρεσίες πληροφοριών της θαλάσσιας κυκλοφορίας και άρα με το αυτόματο σύστημα αναγνώρισης στη ναυτιλία (AIS), είναι αναγκαίο να τροποποιηθεί αναλόγως ο κανονισμός (ΕΚ) αριθ. 415/2007.

               (2)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συνεστήθη δυνάμει του άρθρου 7 της οδηγίας 91/672/ΕΟΚ του Συμβουλίου, της 16ης Δεκεμβρίου 1991, για την αμοιβαία αναγνώριση των εθνικών αποδεικτικών ναυτικής ικανότητας για τα σκάφη μεταφοράς εμπορευμάτων και προσώπων με εσωτερική ναυσιπλοΐα (3),

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 415/2007 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Άρθρο 3
   Τα κράτη μέλη λαμβάνουν τα απαραίτητα μέτρα για να συμμορφωθούν με τον παρόντα κανονισμό το αργότερο εντός δώδεκα μηνών από την έναρξη ισχύος του.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Ιουλίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 255 της 30.9.2005, σ. 152.

      (2)  ΕΕ L 105 της 23.4.2007, σ. 35.

      (3)  ΕΕ L 373 της 31.12.1991, σ. 29.

      ΠΑΡΑΡΤΗΜΑ
      Το παράρτημα του κανονισμού (ΕΚ) αριθ. 415/2007 τροποποιείται ως εξής:

                  1.

                  Στον πίνακα περιεχομένων εισάγεται κεφάλαιο:

                              «2.3.9.

                              Έγκριση τύπου»

                  2.

                  Οι «ΠΑΡΑΠΟΜΠΕΣ» τροποποιούνται ως εξής:

                              α)

                              Η 10η και η 11η γραμμή αντικαθίστανται από τα ακόλουθα:

                                          Τίτλος εγγράφου

                                          Οργανισμός

                                          Ημερομηνία έκδοσης

                                          «Σύσταση ITU-R M.1371 “Τεχνικά χαρακτηριστικά για ένα παγκόσμιο φερόμενο επί πλοίου σύστημα αυτόματου εντοπισμού με τη χρήση πολλαπλής πρόσβασης καταμερισμού χρόνου στη ναυτιλιακή κινητή ζώνη συχνοτήτων VHF κινητών συστημάτων”

                                          ITU

                                          2001

                                          Διεθνές Πρότυπο IEC 61993, “Εξοπλισμός και συστήματα θαλάσσιας ναυσιπλοΐας και ραδιοεπικοινωνίας – αυτόματο σύστημα αναγνώρισης, Μέρος 2: Φερόμενος επί πλοίου εξοπλισμός κατηγορίας A του παγκόσμιου συστήματος αυτόματου εντοπισμού (AIS)”

                                          IEC

                                          2002»

                              β)

                              Προστίθεται η ακόλουθη σειρά:

                                          Τίτλος εγγράφου

                                          Οργανισμός

                                          Ημερομηνία έκδοσης

                                          «Τεχνικές κατευθυντήριες γραμμές AIS εσωτερικής ναυσιπλοΐας

                                          Ομάδα εμπειρογνωμόνων για συστήματα εντοπισμού και παρακολούθησης πλοίων»

                  3.

                  Στο κεφάλαιο 2.2, η προτελευταία παράγραφος αντικαθίσταται από την ακόλουθη:
                  «Για σκάφη που βρίσκονται εν πλω, η συχνότητα επικαιροποίησης για τις δυναμικές πληροφορίες σε τακτικό επίπεδο μπορεί να μετάγεται μεταξύ του τρόπου λειτουργίας SOLAS και του τρόπου λειτουργίας εσωτερικής ναυσιπλοΐας. Στον τρόπο εσωτερικής ναυσιπλοΐας μπορεί να αυξηθεί κατά 2 δευτερόλεπτα το πολύ. Για αγκυροβολημένα σκάφη, συνιστάται να εφαρμόζεται συχνότητα επικαιροποίησης αρκετών λεπτών, ή εάν μεταβάλλονται οι πληροφορίες.».

                  4.

                  Στο κεφάλαιο 2.3.1, προστίθεται η ακόλουθη πρόταση:
                  «Για τον σχεδιασμό AIS εσωτερικής ναυσιπλοΐας πρέπει να ληφθούν υπόψη οι τεχνικές κατευθυντήριες γραμμές για το AIS εσωτερικής ναυσιπλοΐας, όπως προετοιμάστηκαν και διατηρήθηκαν από την ομάδα εμπειρογνωμόνων για τον εντοπισμό και την παρακολούθηση πλοίων (1).

                  5.

                  Από τον πίνακα του κεφαλαίου 2.3.2.1 διαγράφεται η τελευταία γραμμή.

                  6.

                  Το κεφάλαιο 2.3.2.3 τροποποιείται ως εξής:

                              α)

                              Διαγράφεται η 3η γραμμή του πίνακα.

                              β)

                              Προστίθεται η ακόλουθη σειρά:

                                          «Πλοίο έμφορτο/άνευ φορτίου

                                          (Επέκταση AIS εσωτερικής ναυσιπλοΐας)»

                  7.

                  Στο κεφάλαιο 2.3.2.4 η 4η γραμμή του πρώτου πίνακα με τίτλο «ΕΤΑ σε υδατοφράκτη / γέφυρα / τερματικό σταθμό» τροποποιείται ως εξής:

                              «Μέγιστο υπάρχον βύθισμα πλοίου

                              (Επέκταση AIS εσωτερικής ναυσιπλοΐας)»

                  8.

                  Το κεφάλαιο 2.3.3 τροποποιείται ως εξής:

                              α)

                              Η δεύτερη παράγραφος αντικαθίσταται από την ακόλουθη:
                              «Για σκάφη που πλέουν σε περιοχές εσωτερικής ναυσιπλοΐας, η συχνότητα διαβίβασης δυναμικών πληροφοριών μπορεί να κυμαίνεται μεταξύ του τρόπου SOLAS και του τρόπου εσωτερικής ναυσιπλοΐας. Στον τρόπο εσωτερικής ναυσιπλοΐας μπορεί να αυξηθεί κατά 2 δευτερόλεπτα το πολύ. Σε περιοχές μεικτής κυκλοφορίας, η αρμόδια αρχή πρέπει να έχει δυνατότητα μείωσης της συχνότητας διαβίβασης δυναμικών πληροφοριών προκειμένου να εναρμονίσει τις διαδικασίες διαβίβασης μεταξύ των σκαφών εσωτερικής ναυσιπλοΐας και των σκαφών που διέπονται από τη σύμβαση SOLAS. Οι διαδικασίες διαβίβασης πρέπει να μπορούν να ελέγχονται από TDMA από σταθμό βάσης (αυτόματη μεταγωγή με τηλεχειρισμό TDMA μέσω του μηνύματος 23) και από εντολές από συστήματα που είναι εγκατεστημένα επί πλοίων, π.χ. MKD, ECDIS ή από τον ηλεκτρονικό υπολογιστή του πλοίου, μέσω διεπαφής, π.χ. IEC 61162 (αυτόματη μεταγωγή με εντολή του συστήματος που είναι εγκατεστημένο επί του σκάφους). Για στατικές πληροφορίες που έχουν σχέση με το ταξίδι, συνιστάται η εφαρμογή συχνότητας διαβίβασης αρκετών λεπτών, κατόπιν αιτήματος, ή εάν μεταβάλλονται οι πληροφορίες.».

                              β)

                              Στον πίνακα 2.1, η 9η γραμμή αντικαθίσταται από την ακόλουθη:

                                          Δυναμικές συνθήκες πλοίου

                                          Ονομαστικό χρονικό διάστημα διαβίβασης

                                          «Πλοίο που λειτουργεί με τρόπο εσωτερικής ναυσιπλοΐας(2)

                                          από 2 δευτερόλεπτα ως 10 δευτερόλεπτα»

                              γ)

                              Προστίθεται η ακόλουθη πρόταση:
                              «Σημείωση: Ένας κινητός σταθμός AIS εσωτερικής ναυσιπλοΐας λειτουργεί είτε με τρόπο εσωτερικών πλωτών οδών (ομαδοποιημένη εντολή από το μήνυμα 23) είτε με τρόπο SOLAS (αυτόνομος τρόπος, δεν υπάρχει ενεργή ομαδοποιημένη εντολή).».

                  9.

                  Στο κεφάλαιο 2.3.4, η πρώτη παράγραφος αντικαθίσταται από την ακόλουθη:
                  «Η τεχνική λύση του AIS εσωτερικής ναυσιπλοΐας στηρίζεται στα ίδια τεχνικά πρότυπα με εκείνα του AIS SOLAS του ΙΜΟ (Rec. ITU-R M.1371, IEC 61993).».

                  10.

                  Το κεφάλαιο 2.3.5 αντικαθίσταται από τα ακόλουθα:
                  «2.3.5.   Συμβατότητα με πομποδέκτες IMO κλάσεως Α

                  Οι πομποδέκτες AIS εσωτερικής ναυσιπλοΐας πρέπει να είναι συμβατοί με τους πομποδέκτες IMO κλάσεως Α και πρέπει ως εκ τούτου να μπορούν να λαμβάνουν και να επεξεργάζονται όλα τα μηνύματα AIS ΙΜΟ (σύμφωνα με το πρότυπο ITU-R M.1371 και τις τεχνικές διευκρινίσεις IALA σχετικά με το ΙΤU-R M.1371), καθώς και τα μηνύματα που καθορίζονται στην ενότητα 2.4 των εν λόγω τεχνικών προδιαγραφών.
                  Η ικανότητα εκπομπής (tx) και η ύπαρξη ενός MKD δεν απαιτούνται για τους πομποδέκτες AIS εσωτερικής ναυσιπλοΐας, αλλά είναι απαραίτητες η λειτουργικότητα MKD καθώς και η λειτουργικότητα διαχείρισης διόδου DSC. Οι κατασκευαστές μπορούν να αφαιρέσουν το αντίστοιχο υλικό και λογισμικό από τους πομποδέκτες κλάσεως Α.».

                  11.

                  Παρεμβάλλεται το ακόλουθο κεφάλαιο:
                  «2.3.9.   Έγκριση τύπου

                  Ο εξοπλισμός AIS εσωτερικής ναυσιπλοΐας πρέπει να διαθέτει έγκριση τύπου για συμμόρφωση με τις εν λόγω τεχνικές προδιαγραφές.».

                  12.

                  Το κεφάλαιο 2.4.1 τροποποιείται ως εξής:

                              α)

                              Ο τίτλος του κεφαλαίου 2.4.1 αντικαθίσταται από τον ακόλουθο:
                              «2.4.1.   Μήνυμα 1, 2, 3: αναφορές στίγματος (ITU-R 1371)».

                              β)

                              Στον πίνακα 2.2, η προτελευταία γραμμή αντικαθίσταται από την ακόλουθη:

                                          Παράμετρος

                                          Αριθμός bits

                                          Περιγραφή

                                          «Κατάσταση επικοινωνίας

                                          19

                                          Βλ. ITU-R M. 1371»

                  13.

                  Ο τίτλος του κεφαλαίου 2.4.2 αντικαθίσταται με τον ακόλουθo:
                  «2.4.2.   Μήνυμα 5: Στατικές πληροφορίες πλοίου και πληροφορίες σχετικά με το ταξίδι (ITU-R 1371)».

                  14.

                  Το κεφάλαιο 2.4.3 τροποποιείται ως εξής:

                              α)

                              Ο τίτλος του κεφαλαίου 2.4.3 αντικαθίσταται από τον ακόλουθo:
                              «2.4.3.   Μήνυμα 23, ομαδοποιημένη εντολή (ITU-R M. 1371)».

                              β)

                              Η ακόλουθη παράγραφος παρεμβάλλεται πριν από τον πίνακα 2.4:
                              «Η ομαδοποιημένη εντολή διαβιβάζεται μέσω σταθμού βάσης όταν λειτουργεί ως μονάδα ελέγχου. Το μήνυμα εφαρμόζεται σε έναν κινητό σταθμό στην καθορισμένη περιοχή και σύμφωνα με την επιλογή “Τύπος πλοίου και φορτίου” ή “Τύπος σταθμού”. Ο σταθμός λήψης θα λάβει ταυτόχρονα υπόψη όλα τα πεδία του τομέα. Θα ελέγχει τις εξής παραμέτρους λειτουργίας κινητού σταθμού: τρόπος μετάδοσης/λήψης, διάστημα διαβίβασης, και διάρκεια χρόνου ηρεμίας.».

                              γ)

                              Στον πίνακα 2.4, η 9η και η 10η γραμμή αντικαθίστανται από τις ακόλουθες:

                                          Παράμετρος

                                          Αριθμός bits

                                          Περιγραφή

                                          «Τύπος σταθμού

                                          4

                                          0 = όλοι οι τύποι κινητών σταθμών (εξ ορισμού), 1 = Μόνο κινητοί σταθμοί κλάσεως A, 2 = όλοι οι τύποι κινητών σταθμών κλάσεως B, 3 = SAR αερομεταφερόμενος κινητός σταθμός, 4 = Μόνο κινητοί σταθμοί “SO” κλάσεως Β, 5 = Κινητός σταθμός επί πλοίου “CS” κλάσεως Β (IEC62287 μόνο), 6 = εσωτερικές πλωτές οδοί 7 ως 9 = περιφερειακή χρήση και 10 ως 15 = για μελλοντική χρήση

                                          Τύπος πλοίου και φορτίου

                                          8

                                          0= όλοι οι τύποι (εκ ορισμού)
                                          1…99 βλ. πίνακα 50, παράρτημα 8 του ITU-R M.1371-3
                                          100…199 για περιφερειακή χρήση
                                          200…255 για μελλοντική χρήση»

                              δ)

                              Στον πίνακα 2.5, η 10η, η 11η και η 12η γραμμή αντικαθίστανται από τις ακόλουθες:

                                          Ρύθμιση πεδίου διαβίβασης

                                          Διάστημα διαβίβασης για msg18

                                          «9

                                          Επόμενο μικρότερο διάστημα διαβίβασης

                                          10

                                          Επόμενο μεγαλύτερο διάστημα διαβίβασης

                                          11

                                          2 δευτερόλεπτα (δεν ισχύει για την κατηγορία B “CS”)»

                              ε)

                              Η τελευταία πρόταση αντικαθίσταται από την ακόλουθη:
                              «Σημείωση: Όταν διακόπτεται η λειτουργία του διπλού διαύλου από την εντολή 1 ή 2 του τρόπου Τx/Rx, η προκύπτουσα συχνότητα διαβίβασης θα διατηρηθεί χρησιμοποιώντας τον εναπομείναντα δίαυλο διαβίβασης.».

                  15.

                  Ο τίτλος του κεφαλαίου 2.4.4 αντικαθίσταται από τον ακόλουθo:
                  «2.4.4.   Εφαρμογή ειδικών μηνυμάτων (ITU-R 1371)».

                  16.

                  Στο κεφάλαιο 2.4.4.1, η πρώτη πρόταση αντικαθίσταται από την ακόλουθη:
                  «Τα FI στον κλάδο AIS εσωτερικής ναυσιπλοΐας κατανέμονται και χρησιμοποιούνται όπως περιγράφεται στο ITU-R M.1371».

                  17.

                  Το κεφάλαιο 2.4.4.2 τροποποιείται ως εξής:

                              α)

                              Στον πίνακα 2.7, η 7η, 8η, 9η και 11η γραμμή αντικαθίστανται από τις ακόλουθες:

                                          Παράμετρος

                                          Αριθμός bits

                                          Περιγραφή

                                          Δυαδικά δεδομένα

                                          «Μήκος/ νηοπομπή

                                          13

                                          1 - 8 000 (το υπόλοιπο δεν χρησιμοποιείται) μήκος πλοίου/ νηοπομπής σε 1/10 m 0 = εξ ορισμού

                                          Μέγιστο πλάτος/ νηοπομπή

                                          10

                                          1 - 1 000 (το υπόλοιπο δεν χρησιμοποιείται) μέγιστο πλάτος πλοίου/ νηοπομπής σε 1/10 m 0 = εξ ορισμού

                                          Τύπος πλοίου και νηοπομπής

                                          14

                                          Αριθμητική ταξινόμηση ERI (ΚΩΔΙΚΕΣ): Τύπος πλοίου και νηοπομπής όπως περιγράφονται στο προσάρτημα Ε

                                          Μέγιστο υπάρχον βύθισμα πλοίου

                                          11

                                          1 - 2 000 (το υπόλοιπο δεν χρησιμοποιείται) βύθισμα σε 1/100 m, 0 = εξ ορισμού = άγνωστο»

                              β)

                              Στον πίνακα 2.8, η 16η γραμμή αντικαθίσταται από την ακόλουθη:

                                          Παράμετρος

                                          Bit

                                          Περιγραφή

                                          Δυαδικά δεδομένα

                                          «Μέγιστο υπάρχον βύθισμα πλοίου

                                          12

                                          0 - 4 000 (το υπόλοιπο δεν χρησιμοποιείται) σε 1/100 m, 0 = εξ ορισμού = δεν χρησιμοποιείται»

                              γ)

                              Στον πίνακα 2.15, η 8η, η 10η, η 12η και η 14η γραμμή αντικαθίστανται από τις ακόλουθες:

                                          Παράμετρος

                                          Bit

                                          Περιγραφή

                                          Δυαδικά δεδομένα

                                          «Στάθμη υδάτων

                                          14

                                          Bit 0: 0 = αρνητική τιμή, 1 = θετική τιμή
                                          Bits 1-13: 0-8191, σε 1/100 m,
                                          Bits 0-13: 0 = άγνωστο = εξ ορισμού (2)

                                          Στάθμη υδάτων

                                          14

                                          Bit 0: 0 = αρνητική τιμή, 1 = θετική τιμή
                                          Bits 1-13: 0-8191, σε 1/100 m,
                                          Bits 0-13: 0 = άγνωστο = εξ ορισμού (2)

                                          Στάθμη υδάτων

                                          14

                                          Bit 0: 0 = αρνητική τιμή, 1 = θετική τιμή
                                          Bits 1-13: 0-8191, σε 1/100 m,
                                          Bits 0-13: 0 = άγνωστο = εξ ορισμού (2)

                                          Στάθμη υδάτων

                                          14

                                          Bit 0: 0 = αρνητική τιμή, 1 = θετική τιμή
                                          Bits 1-13: 0-8191, σε 1/100 m,
                                          Bits 0-13: 0 = άγνωστο = εξ ορισμού (2)»

                  18.

                  Στο προσάρτημα A οι ορισμοί τροποποιούνται ως εξής:

                              α)

                              Ο ορισμός των υπηρεσιών πληροφοριών εσωτερικής ναυσιπλοΐας αντικαθίσταται από τον ακόλουθo:
                              «Υπηρεσίες πληροφοριών εσωτερικής ναυσιπλοΐας (ΥΠΕΝ)

                              Ευρωπαϊκή έννοια για εναρμονισμένες υπηρεσίες πληροφοριών με σκοπό την υποστήριξη της διαχείρισης της κυκλοφορίας και των μεταφορών στην εσωτερική ναυσιπλοΐα, συμπεριλαμβανομένων των διεπαφών με άλλους τρόπους μεταφοράς.».

                              β)

                              Ο ορισμός της περιοχής VTS αντικαθίσταται από τον ακόλουθo:
                              «Περιοχή VTS

                              Ως περιοχή VTS νοείται η οριοθετημένη, επίσημα αναγνωρισμένη περιοχή κάλυψης VTS. Μια περιοχή VTS μπορεί να υποδιαιρείται σε υποπεριοχές ή τομείς. (Πηγή: κατευθυντήριες γραμμές IALA VTS)».

                              γ)

                              Ο ορισμός των πληροφοριών για τη ναυσιπλοΐα αντικαθίσταται από τον ακόλουθo:
                              «Πληροφορίες για τη ναυσιπλοΐα

                              Πληροφορίες για τη ναυσιπλοΐα είναι πληροφορίες που παρέχονται στον κυβερνήτη του σκάφους για την υποστήριξη λήψης αποφάσεων επί του πλοίου. (Πηγή: κατευθυντήριες γραμμές IALA VTS)».

                              δ)

                              Ο ορισμός των τακτικών πληροφοριών κυκλοφορίας αντικαθίσταται από τον ακόλουθo:
                              «Τακτικές πληροφορίες κυκλοφορίας (TTI)

                              Τακτικές πληροφορίες κυκλοφορίας είναι οι πληροφορίες οι οποίες επηρεάζουν τις άμεσες αποφάσεις του κυβερνήτη ή του χειριστή VTS όσον αφορά την κυκλοφορία στην πραγματική κατάσταση της κυκλοφορίας και στο εγγύς γεωγραφικό περιβάλλον. Μια τακτική εικόνα κυκλοφορίας περιέχει πληροφορίες σχετικά με το στίγμα και ειδικές πληροφορίες όλων των στόχων που ανιχνεύθηκαν από ραντάρ οι οποίοι απεικονίζονται σε ηλεκτρονικό χάρτη ναυσιπλοΐας και —εάν διατίθενται— βελτιώνονται από εξωτερικές πληροφορίες κυκλοφορίας, όπως είναι οι πληροφορίες που παρέχονται από ένα AIS. Η TTI μπορούν να διατίθενται επί ενός σκάφους ή στην ξηρά, π.χ. σε ένα κέντρο VTS. (Πηγή: κατευθυντήριες γραμμές RIS)».

                              ε)

                              Ο ορισμός των στρατηγικών πληροφοριών κυκλοφορίας αντικαθίσταται από τον ακόλουθο:
                              «Στρατηγικές πληροφορίες κυκλοφορίας (STI)

                              Στρατηγικές πληροφορίες κυκλοφορίας είναι οι πληροφορίες που αφορούν μεσοπρόθεσμες και μακροπρόθεσμες αποφάσεις των χρηστών των υπηρεσιών ΥΠΕΝ. Η στρατηγική εικόνα της κυκλοφορίας συμβάλλει στις ικανότητες προγραμματισμού των αποφάσεων για ασφαλές και αποτελεσματικό ταξίδι. Η στρατηγική εικόνα της κυκλοφορίας διαμορφώνεται σε κέντρο ΥΠΕΝ και χορηγείται στους χρήστες εφόσον τη ζητήσουν. Η στρατηγική εικόνα της κυκλοφορίας περιέχει όλα τα πλοία που κυκλοφορούν σε περιοχή ΥΠΕΝ με τα χαρακτηριστικά τους, τα φορτία τους και τις θέσεις τους που έχουν αναφερθεί μέσω του VHF ή με ηλεκτρονικό μέσο του πλοίου, έχουν αποθηκευθεί σε βάση δεδομένων και παρουσιάζονται σε πίνακα ή ηλεκτρονικό χάρτη. Οι στρατηγικές πληροφορίες κυκλοφορίας επιτρέπεται να παρέχονται από κέντρο ή από γραφείο ΥΠΕΝ/VTS. (Πηγή: κατευθυντήριες γραμμές ΥΠΕΝ)».

                              στ)

                              Ο ορισμός της παρακολούθησης κυκλοφορίας πλοίων αντικαθίσταται από τον ακόλουθo:
                              «Παρακολούθηση κυκλοφορίας πλοίων

                              Η παρακολούθηση κυκλοφορίας πλοίων παρέχει σημαντικές πληροφορίες για τις κινήσεις των σχετικών πλοίων στην περιοχή RIS. Οι πληροφορίες αυτές περιλαμβάνουν στοιχεία για την ταυτότητα του πλοίου, η θέση (τύπο φορτίου) και τον λιμένα προορισμού.».

                              ζ)

                              Ο ορισμός του χειριστή RIS αντικαθίσταται από τον ακόλουθo:
                              «Χειριστής RIS

                              Πρόσωπο που εκτελεί ένα ή περισσότερα καθήκοντα που συμβάλλουν στην επίτευξη των στόχων του RIS.».

                              η)

                              Ο ορισμός του διαχειριστή στόλου αντικαθίσταται από τον ακόλουθo:
                              «Διαχειριστής στόλου

                              Πρόσωπο που προγραμματίζει και παρατηρεί την πραγματική κατάσταση (όσον αφορά την ναυσιπλοΐα) ενός αριθμού σκαφών που κινούνται ή λειτουργούν υπό την αυτή διοίκηση ή πλοιοκτησία.».

                              θ)

                              Ο ορισμός του χειριστή υπηρεσιών έκτακτης ανάγκης κέντρου αντιμετώπισης καταστροφών αντικαθίσταται από τον ακόλουθo:
                              «Χειριστής υπηρεσιών έκτακτης ανάγκης κέντρου αντιμετώπισης καταστροφών

                              Το πρόσωπο που παρακολουθεί, ελέγχει και οργανώνει την ασφαλή και ομαλή καταπολέμηση ατυχημάτων, συμβάντων και καταστροφών.».

                  19.

                  Το προσάρτημα Δ τροποποιείται ως εξής:

                              α)

                              Το σημείο Δ.1 αντικαθίσταται από το ακόλουθo:
                              «Δ.1.   Φράσεις εισόδου

                              Η σειριακή ψηφιακή διεπαφή του AIS υποστηρίζεται από υφιστάμενες φράσεις IEC 61162 και νέες φράσεις του τύπου IEC 61162. Οι λεπτομερείς περιγραφές για τις ψηφιακές φράσεις διεπαφής περιλαμβάνονται στο IEC 61162.
                              Το παρόν προσάρτημα περιλαμβάνει προκαταρκτικές πληροφορίες που χρησιμοποιούνται κατά τη διάρκεια της ανάπτυξης του AIS εσωτερικής ναυσιπλοΐας για την εισαγωγή δεδομένων εσωτερικής ναυσιπλοΐας (βλέπε τροποποιήσεις πρωτοκόλλου για AIS εσωτερικής ναυσιπλοΐας) στη μονάδα AIS εσωτερικής ναυσιπλοΐας του πλοίου.».

                              β)

                              Στη δεύτερη πρόταση του σημείου Δ.2, η λέξη «προτείνεται» αντικαθίσταται από τη λέξη «χρησιμοποιείται».

                              γ)

                              Στη δεύτερη πρόταση του σημείου Δ.3, η λέξη «προτείνεται» αντικαθίσταται από τη λέξη «χρησιμοποιείται».

                  20.

                  Το προσάρτημα Ε αντικαθίσταται από το ακόλουθo:

                     «Προσάρτημα E
                     ΤΥΠΟΙ ΠΛΟΙΩΝ ERI
                     Ο παρών πίνακας χρησιμοποιείται για τη μετατροπή των τύπων πλοίων UN, τα οποία χρησιμοποιούνται στο μήνυμα 10 εσωτερικής ναυσιπλοΐας, στους τύπους IMO οι οποίοι χρησιμοποιούνται στο μήνυμα 5 ΙΜΟ.

                                 USEV/C

                                 M

                                 Υποδ. κωδικού

                                 Επωνυμία

                                 Όχι

                                 8

                                 00

                                 0

                                 Σκάφος, άγνωστος τύπος

                                 V

                                 8

                                 01

                                 0

                                 Μηχανοκίνητο φορτηγό

                                 V

                                 8

                                 02

                                 0

                                 Μηχανοκίνητο δεξαμενόπλοιο

                                 V

                                 8

                                 02

                                 1

                                 Μηχανοκίνητο δεξαμενόπλοιο, υγρού φορτίου, τύπου N

                                 V

                                 8

                                 02

                                 2

                                 Μηχανοκίνητο δεξαμενόπλοιο, υγρού φορτίου, τύπου C

                                 V

                                 8

                                 02

                                 3

                                 Μηχανοκίνητο δεξαμενόπλοιο ξηρού φορτίου

                                 V

                                 8

                                 03

                                 0

                                 Σκάφος εμπορευματοκιβωτίων

                                 V

                                 8

                                 04

                                 0

                                 Δεξαμενοφόρο πλοίο αερίων

                                 C

                                 8

                                 05

                                 0

                                 Μηχανοκίνητο φορτηγό, ρυμουλκό

                                 C

                                 8

                                 06

                                 0

                                 Μηχανοκίνητο δεξαμενόπλοιο, ρυμουλκό

                                 C

                                 8

                                 07

                                 0

                                 Μηχανοκίνητο φορτηγό με ένα ή περισσότερα σκάφη παραπλεύρως

                                 C

                                 8

                                 08

                                 0

                                 Μηχανοκίνητο φορτηγό με δεξαμενόπλοιο

                                 C

                                 8

                                 09

                                 0

                                 Μηχανοκίνητο φορτηγό που ωθεί ένα ή περισσότερα φορτηγά

                                 C

                                 8

                                 10

                                 0

                                 Μηχανοκίνητο φορτηγό που ωθεί τουλάχιστον ένα δεξαμενόπλοιο

                                 Όχι

                                 8

                                 11

                                 0

                                 Ρυμουλκό, φορτηγό

                                 Όχι

                                 8

                                 12

                                 0

                                 Ρυμουλκό, δεξαμενόπλοιο

                                 C

                                 8

                                 13

                                 0

                                 Ρυμουλκό, φορτηγό, συνδεδεμένα

                                 C

                                 8

                                 14

                                 0

                                 Ρυμουλκό, φορτηγό/δεξαμενόπλοιο, συνδεδεμένα

                                 V

                                 8

                                 15

                                 0

                                 Φορτηγίδα, γενικού φορτίου

                                 V

                                 8

                                 16

                                 0

                                 Δεξαμενοφορτηγίδα

                                 V

                                 8

                                 16

                                 1

                                 Δεξαμενοφορτηγίδα, υγρού φορτίου, τύπου N

                                 V

                                 8

                                 16

                                 2

                                 Δεξαμενοφορτηγίδα, υγρού φορτίου, τύπου C

                                 V

                                 8

                                 16

                                 3

                                 Δεξαμενοφορτηγίδα, ξηρού φορτίου

                                 V

                                 8

                                 17

                                 0

                                 Φορτηγίδα με εμπορευματοκιβώτια

                                 V

                                 8

                                 18

                                 0

                                 Δεξαμενοφορτηγίδα, αερίων

                                 C

                                 8

                                 21

                                 0

                                 Σκάφος ώσης-έλξης, μία φορτηγίδα

                                 C

                                 8

                                 22

                                 0

                                 Σκάφος ώσης-έλξης, δύο φορτηγίδες

                                 C

                                 8

                                 23

                                 0

                                 Σκάφος ώσης-έλξης, τρεις φορτηγίδες

                                 C

                                 8

                                 24

                                 0

                                 Σκάφος ώσης-έλξης, τέσσερις φορτηγίδες

                                 C

                                 8

                                 25

                                 0

                                 Σκάφος ώσης-έλξης, πέντε φορτηγίδες

                                 C

                                 8

                                 26

                                 0

                                 Σκάφος ώσης-έλξης, έξι φορτηγίδες

                                 C

                                 8

                                 27

                                 0

                                 Σκάφος ώσης-έλξης, επτά φορτηγίδες

                                 C

                                 8

                                 28

                                 0

                                 Σκάφος ώσης-έλξης, οκτώ φορτηγίδες

                                 C

                                 8

                                 29

                                 0

                                 Σκάφος ώσης-έλξης, εννέα φορτηγίδες

                                 C

                                 8

                                 31

                                 0

                                 Σκάφος ώσης/έλξης, μία φορτηγίδα αερίων/δεξαμενοφορτηγίδα

                                 C

                                 8

                                 32

                                 0

                                 Σκάφος ώσης-έλξης, δύο φορτηγίδες με τουλάχιστον μία δεξαμενοφορτηγίδα ή φορτηγίδα αερίων

                                 C

                                 8

                                 33

                                 0

                                 Σκάφος ώσης-έλξης, τρεις φορτηγίδες με τουλάχιστον μία δεξαμενοφορτηγίδα ή φορτηγίδα αερίων

                                 C

                                 8

                                 34

                                 0

                                 Σκάφος ώσης-έλξης, τέσσερις φορτηγίδες με τουλάχιστον μία δεξαμενοφορτηγίδα ή φορτηγίδα αερίων

                                 C

                                 8

                                 35

                                 0

                                 Σκάφος ώσης-έλξης, πέντε φορτηγίδες με τουλάχιστον μία δεξαμενοφορτηγίδα ή φορτηγίδα αερίων

                                 C

                                 8

                                 36

                                 0

                                 Σκάφος ώσης-έλξης, έξι φορτηγίδες με τουλάχιστον μία δεξαμενοφορτηγίδα ή φορτηγίδα αερίων

                                 C

                                 8

                                 37

                                 0

                                 Σκάφος ώσης-έλξης, επτά φορτηγίδες με τουλάχιστον μία δεξαμενοφορτηγίδα ή φορτηγίδα αερίων

                                 C

                                 8

                                 38

                                 0

                                 Σκάφος ώσης-έλξης, οκτώ φορτηγίδες με τουλάχιστον μία δεξαμενοφορτηγίδα ή φορτηγίδα αερίων

                                 C

                                 8

                                 39

                                 0

                                 Σκάφος ώσης-έλξης, εννέα ή περισσότερες φορτηγίδες με τουλάχιστον μία δεξαμενοφορτηγίδα ή φορτηγίδα αερίων

                                 V

                                 8

                                 40

                                 0

                                 Ρυμουλκό, μονό

                                 Όχι

                                 8

                                 41

                                 0

                                 Ρυμουλκό, μία ή περισσότερες ρυμουλκήσεις

                                 C

                                 8

                                 42

                                 0

                                 Ρυμουλκό, υποβοήθηση ενός σκάφους ή συνδυασμού συνδεδεμένων σκαφών

                                 V

                                 8

                                 43

                                 0

                                 Σκάφος ώθησης, μονό

                                 V

                                 8

                                 44

                                 0

                                 Επιβατηγό, οχηματαγωγό-πορθμείο, νοσοκομειακό πλοίο, κρουαζιερόπλοιο

                                 V

                                 8

                                 44

                                 1

                                 Οχηματαγωγό-πορθμείο

                                 V

                                 8

                                 44

                                 2

                                 Νοσοκομειακό πλοίο

                                 V

                                 8

                                 44

                                 3

                                 Κρουαζιερόπλοιο

                                 V

                                 8

                                 44

                                 4

                                 Επιβατηγό χωρίς ενδιαίτηση

                                 V

                                 8

                                 45

                                 0

                                 Σκάφος υπηρεσίας, περιπολικό αστυνομίας, υπηρεσιών λιμένος

                                 V

                                 8

                                 46

                                 0

                                 Σκάφος, σκάφος εργασιών συντήρησης, πλωτός γερανός, πλοίο πόντισης καλωδίων, πλοίο τοποθέτησης σημαντήρων, βυθοκόρος.

                                 C

                                 8

                                 47

                                 0

                                 Αντικείμενο, ρυμουλκούμενο, χωρίς άλλο προσδιορισμό.

                                 V

                                 8

                                 48

                                 0

                                 Αλιευτικό

                                 V

                                 8

                                 49

                                 0

                                 Πλοίο ανεφοδιασμού καυσίμων

                                 V

                                 8

                                 50

                                 0

                                 Φορτηγίδα, δεξαμενόπλοιο, χημικά

                                 C

                                 8

                                 51

                                 0

                                 Αντικείμενο, χωρίς άλλο προσδιορισμό.

                                 Πρόσθετοι κωδικοί για θαλάσσια μέσα μεταφοράς

                                 V

                                 1

                                 50

                                 0

                                 Ποντοπόρο σκάφος γενικού φορτίου

                                 V

                                 1

                                 51

                                 0

                                 Ποντοπόρο σκάφος μεταφοράς μοναδοποιημένων φορτίων

                                 V

                                 1

                                 52

                                 0

                                 Ποντοπόρο σκάφος μεταφοράς φορτίου χύδην

                                 V

                                 1

                                 53

                                 0

                                 Δεξαμενόπλοιο

                                 V

                                 1

                                 54

                                 0

                                 Δεξαμενόπλοιο υγραερίου

                                 V

                                 1

                                 85

                                 0

                                 Σκάφος, αναψυχής άνω των 20 μέτρων

                                 V

                                 1

                                 90

                                 0

                                 Ταχύπλοο

                                 V

                                 1

                                 91

                                 0

                                 Υδροπτέρυγο

                                 V

                                 1

                                 92

                                 0

                                 Ταχύπλοο διπλής γάστρας (Catamaran)»

         (1)  VTT-secretariat@risexpertgroups.org».


title: Εκτελεστικός κανονισμός (ΕΕ) αριθ. 445/2012 της Επιτροπής, της 25ης Μαΐου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               26.5.2012

               EL

               Επίσημη Εφημερίδα της Ευρωπαϊκής Ένωσης

               L 137/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 445/2012 ΤΗΣ ΕΠΙΤΡΟΠΉΣ
   της 25ης Μαΐου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Μαΐου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  98,8

                  MA

                  66,7

                  TR

                  116,3

                  ZZ

                  93,9

                  0707 00 05

                  AL

                  41,0

                  JO

                  183,3

                  MK

                  36,4

                  TR

                  134,1

                  ZZ

                  98,7

                  0709 93 10

                  JO

                  183,3

                  TR

                  105,4

                  ZZ

                  144,4

                  0805 10 20

                  EG

                  46,8

                  IL

                  75,8

                  MA

                  48,8

                  TR

                  52,1

                  ZA

                  66,7

                  ZZ

                  58,0

                  0805 50 10

                  TR

                  60,0

                  ZA

                  150,0

                  ZZ

                  105,0

                  0808 10 80

                  AR

                  130,3

                  BR

                  83,6

                  CA

                  135,2

                  CL

                  97,8

                  CN

                  119,3

                  EC

                  94,2

                  MK

                  41,0

                  NZ

                  137,3

                  US

                  156,2

                  UY

                  68,1

                  ZA

                  94,5

                  ZZ

                  105,2

                  0809 29 00

                  US

                  750,1

                  ZZ

                  750,1

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1094/2013 της Επιτροπής, της 4ης Νοεμβρίου 2013 , για τη διάθεση στη Γαλλία και στο Ηνωμένο Βασίλειο πρόσθετων ημερών στη θάλασσα εντός της διαίρεσης ICES VIIe

text:
               6.11.2013

               EL

               Επίσημη Εφημερίδα της Ευρωπαϊκής Ένωσης

               L 294/30

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1094/2013 ΤΗΣ ΕΠΙΤΡΟΠΉΣ
   της 4ης Νοεμβρίου 2013
   για τη διάθεση στη Γαλλία και στο Ηνωμένο Βασίλειο πρόσθετων ημερών στη θάλασσα εντός της διαίρεσης ICES VIIe
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 39/2013 του Συμβουλίου, της 21ης Ιανουαρίου 2013, σχετικά με τον καθορισμό, για το 2013, των αλιευτικών δυνατοτήτων που διατίθενται σε σκάφη ΕΕ, για ορισμένα αποθέματα ιχθύων και ομάδες αποθεμάτων ιχθύων που δεν αποτελούν αντικείμενο διεθνών διαπραγματεύσεων ή συμφωνιών (1), και ιδίως το σημείο 7 του παραρτήματος ΙΙΓ αυτού,
   Έχοντας υπόψη τα αιτήματα που υπέβαλαν η Γαλλία και το Ηνωμένο Βασίλειο,
   Εκτιμώντας τα ακόλουθα:

               (1)

               Ο πίνακας I του παραρτήματος ΙΙΓ του κανονισμού (ΕΕ) αριθ. 39/2013 καθορίζει τον ανώτατο αριθμό ημερών στη θάλασσα κατά τις οποίες σκάφη της ΕΕ συνολικού μήκους ίσου ή μεγαλύτερου των 10 μέτρων τα οποία φέρουν ή χρησιμοποιούν δοκότρακες με μέγεθος ματιών ίσο ή μεγαλύτερο των 80 mm ή στατικά δίχτυα, στα οποία περιλαμβάνονται τα απλάδια δίχτυα, τα μανωμένα δίχτυα και τα δίχτυα εμπλοκής με μέγεθος ματιών ίσο ή μικρότερο των 220 mm, μπορούν να παραμείνουν εντός της διαίρεσης ICES VIIe από την 1η Φεβρουαρίου 2013 έως τις 31 Ιανουαρίου 2014.

               (2)

               Το σημείο 7.5 του εν λόγω παραρτήματος επιτρέπει στην Επιτροπή να διαθέτει πρόσθετο αριθμό ημερών στη θάλασσα κατά τις οποίες κάποιο σκάφος μπορεί να παραμένει εντός της εν λόγω περιοχής όταν φέρει ή χρησιμοποιεί τέτοιου είδους δοκότρατες ή στατικά δίχτυα, βάσει οριστικών διακοπών των αλιευτικών δραστηριοτήτων που έχουν πραγματοποιηθεί από την 1η Ιανουαρίου 2004.

               (3)

               Λαμβανομένων υπόψη των στοιχείων σχετικά με τα σκάφη με δοκότρατες που αποσύρθηκαν από τον αλιευτικό στόλο τα οποία περιλαμβάνονται στο αίτημα που υπέβαλε η Γαλλία σύμφωνα με τα σημεία 7.1 και 7.4 του παραρτήματος ΙΙΓ και εφαρμόζοντας τη μέθοδο υπολογισμού που προβλέπεται στο σημείο 7.2 του εν λόγω παραρτήματος, πρέπει να διατεθούν στη Γαλλία 11 πρόσθετες ημέρες στη θάλασσα για την περίοδο από την 1η Φεβρουαρίου 2013 μέχρι τις 31 Ιανουαρίου 2014 για σκάφη τα οποία φέρουν ή χρησιμοποιούν τέτοιου είδους δοκότρατες.

               (4)

               Λαμβανομένων υπόψη των στοιχείων σχετικά με τα σκάφη με στατικά δίχτυα που αποσύρθηκαν από τον αλιευτικό στόλο, τα οποία περιλαμβάνονται στο αίτημα που υπέβαλε η Γαλλία σύμφωνα με τα σημεία 7.1 και 7.4 του παραρτήματος ΙΙΓ και εφαρμόζοντας τη μέθοδο υπολογισμού που προβλέπεται στο σημείο 7.2 του εν λόγω παραρτήματος, πρέπει να διατεθούν στη Γαλλία 14 πρόσθετες ημέρες στη θάλασσα για την περίοδο από την 1η Φεβρουαρίου 2013 μέχρι τις 31 Ιανουαρίου 2014 για σκάφη τα οποία φέρουν ή χρησιμοποιούν τέτοιου είδους στατικά δίχτυα.

               (5)

               Λαμβανομένων υπόψη των στοιχείων σχετικά με τα σκάφη με δοκότρατες που αποσύρθηκαν από τον αλιευτικό στόλο τα οποία περιλαμβάνονται στο αίτημα που υπέβαλε το Ηνωμένο Βασίλειο σύμφωνα με τα σημεία 7.1 και 7.4 του παραρτήματος ΙΙΓ και εφαρμόζοντας τη μέθοδο υπολογισμού που προβλέπεται στο σημείο 7.2 του εν λόγω παραρτήματος, πρέπει να διατεθούν στο Ηνωμένο Βασίλειο 43 πρόσθετες ημέρες στη θάλασσα για την περίοδο από την 1η Φεβρουαρίου 2013 μέχρι τις 31 Ιανουαρίου 2014 για σκάφη τα οποία φέρουν ή χρησιμοποιούν τέτοιου είδους δοκότρατες.

               (6)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής αλιείας και υδατοκαλλιέργειας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Πρόσθετες ημέρες αλίευσης για τη Γαλλία
   1.   Για την περίοδο από την 1η Φεβρουαρίου 2013 μέχρι τις 31 Ιανουαρίου 2014 αυξάνεται στις 175 ημέρες ετησίως ο μέγιστος αριθμός ημερών αλίευσης κατά τις οποίες τα πλοία που φέρουν σημαία Γαλλίας και φέρουν ή χρησιμοποιούν δοκότρακες με μέγεθος ματιών ίσο ή μεγαλύτερο των 80 mm μπορούν να παραμένουν εντός της διαίρεσης ICES VIIe, όπως προβλέπεται στον πίνακα Ι του παραρτήματος ΙΙΓ του κανονισμού (ΕΕ) αριθ. 39/2013.
   2.   Για την περίοδο από την 1η Φεβρουαρίου 2013 μέχρι τις 31 Ιανουαρίου 2014 αυξάνεται στις 178 ημέρες ετησίως ο μέγιστος αριθμός ημερών αλίευσης κατά τις οποίες τα πλοία που φέρουν σημαία Γαλλίας και φέρουν ή χρησιμοποιούν στατικά δίχτυα, στα οποία περιλαμβάνονται τα απλάδια δίχτυα, τα μανωμένα δίχτυα και τα δίχτυα εμπλοκής με μέγεθος ματιών ίσο ή μικρότερο των 220 mm, μπορούν να παραμένουν εντός της διαίρεσης ICES VIIe, όπως προβλέπεται στον πίνακα Ι του παραρτήματος ΙΙΓ του κανονισμού (ΕΕ) αριθ. 39/2013.
   Άρθρο 2
   Πρόσθετες ημέρες αλίευσης για το Ηνωμένο Βασίλειο
   Για την περίοδο από την 1η Φεβρουαρίου 2013 μέχρι τις 31 Ιανουαρίου 2014 αυξάνεται στις 207 ημέρες ετησίως ο μέγιστος αριθμός ημερών αλίευσης κατά τις οποίες τα πλοία που φέρουν σημαία Ηνωμένου Βασιλείου και φέρουν ή χρησιμοποιούν δοκότρακες με μέγεθος ματιών ίσο ή μεγαλύτερο των 80 mm μπορούν να παραμένουν εντός της διαίρεσης ICES VIIe, όπως προβλέπεται στον πίνακα Ι του παραρτήματος ΙΙΓ του κανονισμού (ΕΕ) αριθ. 39/2013.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Νοεμβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 23 της 25.1.2013, σ. 1.


title: Εκτελεστικός κανονισμός (ΕΕ) 2016/354 του Συμβουλίου, της 11ης Μαρτίου 2016, για την εφαρμογή του άρθρου 17 παράγραφος 1 του κανονισμού (ΕΕ) αριθ. 224/2014 σχετικά με περιοριστικά μέτρα λόγω της κατάστασης που επικρατεί στην Κεντροαφρικανική Δημοκρατία

text:
               12.3.2016

               EL

               Επίσημη Εφημερίδα της Ευρωπαϊκής Ένωσης

               L 67/18

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/354 ΤΟΥ ΣΥΜΒΟΥΛΊΟΥ
   της 11ης Μαρτίου 2016
   για την εφαρμογή του άρθρου 17 παράγραφος 1 του κανονισμού (ΕΕ) αριθ. 224/2014 σχετικά με περιοριστικά μέτρα λόγω της κατάστασης που επικρατεί στην Κεντροαφρικανική Δημοκρατία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 224/2014 του Συμβουλίου, της 10ης Μαρτίου 2014, σχετικά με περιοριστικά μέτρα λόγω της κατάστασης που επικρατεί στην Κεντροαφρικανική Δημοκρατία (1) και ιδίως το άρθρο 17 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 10 Μαρτίου 2014 το Συμβούλιο εξέδωσε τον κανονισμό (ΕΕ) αριθ. 224/2014.

               (2)

               Στις 7 Μαρτίου 2016 η Επιτροπή του Συμβουλίου Ασφαλείας των Ηνωμένων Εθνών η οποία συγκροτήθηκε δυνάμει της απόφασης 2127 (2013) του Συμβουλίου Ασφαλείας των ΗΕ, προσέθεσε ένα πρόσωπο και μία οντότητα στον κατάλογο των προσώπων και οντοτήτων που υπόκεινται σε περιοριστικά μέτρα.

               (3)

               Το παράρτημα I του κανονισμού (ΕΕ) αριθ. 224/2014 θα πρέπει συνεπώς να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΕ) αριθ. 224/2014 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
      Βρυξέλλες, 11 Μαρτίου 2016.

            Για το Συμβούλιο

            Ο Πρόεδρος

         A.G. KOENDERS

      (1)  ΕΕ L 70 της 11.3.2014, σ. 1.

      ΠΑΡΑΡΤΗΜΑ
      Στο παράρτημα Ι κανονισμού (ΕΚ) αριθ. 224/2014 προστίθενται οι ακόλουθες καταχωρίσεις:
      Α.   Πρόσωπα

                     «9.

                     Joseph KONY [γνωστός και ως (ψευδώνυμα): α) Kony· β) Joseph Rao Kony· γ) Josef Kony· δ) Le Messie sanglant]
                     Χαρακτηρισμός: Διοικητής του Στρατού Αντίστασης του Κυρίου (Lord's Resistance Army)
                     Ημερομηνία γέννησης: α) 1959· β) 1960· γ) 1961· δ) 1963· ε) 18 Σεπτ. 1964· στ) 1965· ζ) (Αύγ. 1961)· η) (Ιούλ. 1961)· θ) 1 Ιαν. 1961· ι) (Απρ. 1963)
                     Τόπος γέννησης: α) χωριό Palaro, κοινότητα Palaro, κομητεία Omoro, περφέρεια Gulu, Ουγκάντα, β) Odek, Omoro, Gulu, Ουγκάντα, γ) Atyak, Ουγκάντα
                     Ιθαγένεια: Διαβατήριο Ουγκάντας
                     Διεύθυνση: α) Vakaga, Κεντροαφρικανική Δημοκρατία· β) Haute-Kotto, Κεντροαφρικανική Δημοκρατία· γ) Basse-Kotto, Κεντροαφρικανική Δημοκρατία· δ) Haut-Mbomou, Κεντροαφρικανική Δημοκρατία· ε) Mbomou, Κεντροαφρικανική Δημοκρατία· στ) Haut-Uolo, Λαϊκή Δημοκρατία του Κονγκό· ζ) Bas-Uolo, Λαϊκή Δημοκρατία του Κονγκό· η) [αναφερθείσα διεύθυνση: Kafia Kingi (περιοχή στα σύνορα Σουδάν και Νότιου Σουδάν, το τελικό καθεστώς της οποίας δεν έχει ακόμα καθοριστεί)]. Τον Ιανουάριο του 2015 υπήρξαν αναφορές ότι 500 μέλη του Στρατού Αντίστασης του Κυρίου εκδιώχθηκαν από το Σουδάν.)
                     Ημερομηνία καταχώρισης: 7 Μαρτίου 2016.
                     Άλλες πληροφορίες:
                     Ο Kony είναι ο ιδρυτής και ο ηγέτης του Στρατού Αντίστασης του Κυρίου (LRA) (CFe.002). Υπό την ηγεσία του ο LRA προέβη στην απαγωγή, τη δολοφονία και τον ακρωτηριασμό χιλιάδων αμάχων σε ολόκληρη την Κεντρική Αφρική. Ο LRA είναι υπεύθυνος για την απαγωγή, τον εκτοπισμό, την άσκηση σεξουαλικής βίας και τη δολοφονία εκατοντάδων ατόμων σε ολόκληρη την Κεντροαφρικανική Δημοκρατία (ΚΑΔ)· επίσης τα μέλη του έχουν λεηλατήσει και καταστρέψει ιδιοκτησίες αμάχων. Το όνομα του πατέρα του είναι Luizi Obol. Το όνομα της μητέρας του είναι Nora Obol.
                     Πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:
                     Ο Joseph Kony καταχωρίσθηκε στις 7 Μαρτίου 2016 δυνάμει των παραγράφων 12 και 13 (b), (c) και (d) της απόφασης 2262 (2016) ως “εμπλεκόμενος ή παρέχων στήριξη για την τέλεση πράξεων οι οποίες υπονομεύουν την ειρήνη, τη σταθερότητα ή την ασφάλεια της ΚΑΔ”· “εμπλεκόμενος στον σχεδιασμό, την καθοδήγηση ή την τέλεση πράξεων που παραβιάζουν το διεθνές δίκαιο ανθρωπίνων δικαιωμάτων ή το διεθνές ανθρωπιστικό δίκαιο, κατά περίπτωση, ή που συνιστούν καταστρατήγηση ή παραβίαση των ανθρωπίνων δικαιωμάτων στην ΚΑΔ, συμπεριλαμβανομένων πράξεων με χρήση σεξουαλικής βίας, στοχοποίησης αμάχων, επιθέσεων για εθνοτικούς ή θρησκευτικούς λόγους, επιθέσεων σε σχολεία και νοσοκομεία, και απαγωγών και αναγκαστικής εκτόπισης”· “υπεύθυνος για τη στρατολόγηση και χρήση παιδιών στην ένοπλη σύγκρουση στην ΚΑΔ, κατά παράβαση του ισχύοντος διεθνούς δικαίου” και “παρέχων στήριξη σε ένοπλες ομάδες ή εγκληματικά κυκλώματα μέσω της παράνομης εκμετάλλευσης ή εμπορίας φυσικών πόρων, μεταξύ άλλων διαμαντιών, χρυσού καθώς και αγρίων ζώων και σχετικών προϊόντων στην ΚΑΔ ή από την ΚΑΔ”.
                     Συμπληρωματικές πληροφορίες:
                     Ο Kony ίδρυσε τον Στρατό Αντίστασης του Κυρίου (LRA) και έχει περιγραφεί ως ιδρυτής, θρησκευτικός ηγέτης, πρόεδρος και ανώτατος διοικητής της ομάδας. Ο LRA, που εμφανίστηκε στη βόρεια Ουγκάντα τη δεκαετία του 1980, προέβη στην απαγωγή, τη δολοφονία και τον ακρωτηριασμό χιλιάδων αμάχων σε ολόκληρη την Κεντρική Αφρική. Βρισκόμενος υπό αυξανόμενη στρατιωτική πίεση, ο Kony διέταξε τον LRA να αποσυρθεί από την Ουγκάντα το 2005 και το 2006. Έκτοτε ο LRA επιχειρεί στη Λαϊκή Δημοκρατία του Κονγκό (ΛΔΚ), την ΚΑΔ, το Νότιο Σουδάν και, σύμφωνα με κάποιες αναφορές, το Σουδάν.
                     Ο Kony, ως επικεφαλής του LRA, καταστρώνει και εφαρμόζει τη στρατηγική του LRA, που περιλαμβάνει βασικές διαταγές για επιθέσεις και βιαιοπραγίες κατά του άμαχου πληθυσμού. Από τον Δεκέμβριο του 2013 ο LRA, υπό την ηγεσία του Joseph Kony, προχώρησε στην απαγωγή, τον εκτοπισμό, την άσκηση σεξουαλικής βίας και τη δολοφονία εκατοντάδων ατόμων σε ολόκληρη την ΚΑΔ· επίσης τα μέλη του έχουν λεηλατήσει και καταστρέψει ιδιοκτησίες αμάχων. Οι δυνάμεις του LRA είναι κυρίως συγκεντρωμένες στην ανατολική ΚΑΔ και, σύμφωνα με αναφορές, στο Kafia Kingi (μια περιοχή στα σύνορα Σουδάν και Νότιου Σουδάν, το τελικό καθεστώς της οποίας δεν έχει ακόμα καθοριστεί, αλλά ελέγχεται στρατιωτικά από το Σουδάν) και πραγματοποιούν επιδρομές σε χωριά για την αρπαγή τροφίμων και προμηθειών. Οι μαχητές στήνουν ενέδρες για να επιτεθούν στις δυνάμεις ασφαλείας όταν απαντούν σε επιθέσεις του LRA και κλέβουν τον εξοπλισμό τους, αλλά επιτίθενται και λεηλατούν επίσης χωριά στα οποία δεν υπάρχει στρατιωτική παρουσία. Επίσης ο LRA έχει εντατικοποιήσει τις επιθέσεις σε ορυχεία διαμαντιών και χρυσού.
                     Το Διεθνές Ποινικό Δικαστήριο (ΔΠΔ) έχει εκδώσει ένταλμα σύλληψης κατά του Kony. Το ΔΠΔ του έχει απαγγείλει δώδεκα κατηγορίες για εγκλήματα κατά της ανθρωπότητας που περιλαμβάνουν φόνο, υποδούλωση, σεξουαλική δουλεία, βιασμό, απάνθρωπες πράξεις για την πρόκληση σοβαρών τραυματισμών και οδύνης, καθώς και είκοσι μία κατηγορίες για εγκλήματα πολέμου, συμπεριλαμβανομένων φόνων, απάνθρωπης μεταχείρισης αμάχων, εσκεμμένων επιθέσεων εναντίον του άμαχου πληθυσμού, λεηλασιών, μεταξύ άλλων βιασμών, και στρατολόγηση παιδιών, μέσω απαγωγής, κάτω της ηλικίας των 15 ετών.
                     Ο Kony έχει δώσει βασικές διαταγές στους μαχητές να διαρπάζουν διαμάντια και χρυσό από μικρής κλίμακας εργάτες ορυχείων στην ανατολική Κεντροαφρικανική Δημοκρατία. Έχει αναφερθεί ότι κάποια από τα ορυκτά μεταφέρονται στη συνέχεια από την ομάδα του Kony στο Σουδάν ή ανταλλάσσονται με τον άμαχο πληθυσμό της περιοχής ή μέλη των πρώην Σελεκά.
                     Ο Kony έχει επίσης δώσει εντολή στους μαχητές του να κυνηγούν λαθραία ελέφαντες στο εθνικό πάρκο Garamba της Λαϊκής Δημοκρατίας του Κονγκό, από όπου οι χαυλιόδοντες, σύμφωνα με αναφορές, μεταφέρονται διαμέσου της ανατολικής Κεντροαφρικανικής Δημοκρατίας στο Σουδάν, όπου ανώτατοι αξιωματικοί του LRA τους πωλούν και τους εμπορεύονται με Σουδανούς εμπόρους και τοπικούς αξιωματούχους. Το εμπόριο ελεφαντόδοντου αποτελεί σημαντική πηγή εσόδων για την ομάδα του Kony. Τον Ιανουάριο του 2015 υπήρξαν αναφορές ότι 500 μέλη του Στρατού Αντίστασης του Κυρίου εκδιώχθηκαν από το Σουδάν.»

      Β.   Οντότητες

                     «2.

                     ΣΤΡΑΤΟΣ ΑΝΤΙΣΤΑΣΗΣ ΤΟΥ ΚΥΡΙΟΥ (LORD'S RESISTANCE ARMY) [γνωστός και ως: α) LRA· β) Κίνημα Αντίστασης του Κυρίου (LRM)· γ) Κίνημα/Στρατός Αντίστασης του Κυρίου (LRM/A)]
                     Διεύθυνση: α) Vakaga, Κεντροαφρικανική Δημοκρατία· β) Haute-Kotto, Κεντροαφρικανική Δημοκρατία· γ) Basse-Kotto, Κεντροαφρικανική Δημοκρατία· δ) Haut-Mbomou, Κεντροαφρικανική Δημοκρατία· e) Mbomou, Κεντροαφρικανική Δημοκρατία· στ) Haut-Uolo, Λαϊκή Δημοκρατία του Κονγκό· ζ) Bas-Uolo, Λαϊκή Δημοκρατία του Κονγκό· η) [αναφερθείσα διεύθυνση: Kafia Kingi (περιοχή στα σύνορα Σουδάν και Νότιου Σουδάν, το τελικό καθεστώς της οποίας δεν έχει ακόμα καθοριστεί)]. Τον Ιανουάριο του 2015 υπήρξαν αναφορές ότι 500 μέλη του Στρατού Αντίστασης του Κυρίου εκδιώχθηκαν από το Σουδάν.)
                     Ημερομηνία καταχώρισης: 7 Μαρτίου 2016.
                     Άλλες πληροφορίες: Εμφανίστηκε στη βόρεια Ουγκάντα τη δεκαετία του 1980. Έχει προβεί στην απαγωγή, τη δολοφονία και τον ακρωτηριασμό χιλιάδων αμάχων σε ολόκληρη την Κεντρική Αφρική, συμπεριλαμβανομένων εκατοντάδων στην Κεντροαφρικανική Δημοκρατία. Ηγέτης της είναι ο Joseph Kony.
                     Πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:
                     Ο Στρατός Αντίστασης του Κυρίου καταχωρίσθηκε στις 7 Μαρτίου 2016 δυνάμει των παραγράφων 12 και 13 (b), (c) και (d) της απόφασης 2262 (2016) ως “εμπλεκόμενος ή παρέχων στήριξη για την τέλεση πράξεων οι οποίες υπονομεύουν την ειρήνη, τη σταθερότητα ή την ασφάλεια της ΚΑΔ”· “εμπλεκόμενος στον σχεδιασμό, την καθοδήγηση ή την τέλεση πράξεων που παραβιάζουν το διεθνές δίκαιο ανθρωπίνων δικαιωμάτων ή το διεθνές ανθρωπιστικό δίκαιο, κατά περίπτωση, ή που συνιστούν καταστρατήγηση ή παραβίαση των ανθρωπίνων δικαιωμάτων στην ΚΑΔ, συμπεριλαμβανομένων πράξεων με χρήση σεξουαλικής βίας, στοχοποίησης αμάχων, επιθέσεων για εθνοτικούς ή θρησκευτικούς λόγους, επιθέσεων σε σχολεία και νοσοκομεία, και απαγωγών και αναγκαστικής εκτόπισης”· “υπεύθυνος για τη στρατολόγηση και χρήση παιδιών στην ένοπλη σύγκρουση στην ΚΑΔ, κατά παράβαση του ισχύοντος διεθνούς δικαίου” και “παρέχων στήριξη σε ένοπλες ομάδες ή εγκληματικά κυκλώματα μέσω της παράνομης εκμετάλλευσης ή του παράνομου εμπορίου φυσικών πόρων, μεταξύ άλλων διαμαντιών, χρυσού καθώς και αγρίων ζώων και σχετικών προϊόντων στην ΚΑΔ ή από την ΚΑΔ”.
                     Συμπληρωματικές πληροφορίες:
                     Ο LRA, που εμφανίστηκε στη βόρεια Ουγκάντα τη δεκαετία του 1980, προέβη στην απαγωγή, τη δολοφονία και τον ακρωτηριασμό χιλιάδων αμάχων σε ολόκληρη την Κεντρική Αφρική. Βρισκόμενος υπό αυξανόμενη στρατιωτική πίεση, ο Joseph Kony, ηγέτης του LRA, διέταξε τους μαχητές του να αποσυρθούν από την Ουγκάντα το 2005 και το 2006. Έκτοτε ο LRA επιχειρεί στη Λαϊκή Δημοκρατία του Κονγκό (ΛΔΚ), την ΚΑΔ, το Νότιο Σουδάν και, σύμφωνα με κάποιες αναφορές, το Σουδάν.
                     Από τον Δεκέμβριο του 2013 ο LRA προχώρησε στην απαγωγή, τον εκτοπισμό, την άσκηση σεξουαλικής βίας και τη δολοφονία εκατοντάδων ατόμων σε ολόκληρη την ΚΑΔ· επίσης τα μέλη του έχουν λεηλατήσει και καταστρέψει ιδιοκτησίες αμάχων. Οι δυνάμεις του LRA είναι κυρίως συγκεντρωμένες στην ανατολική ΚΑΔ και, σύμφωνα με αναφορές, στο Kafia Kingi (μια περιοχή στα σύνορα Σουδάν και Νότιου Σουδάν, το τελικό καθεστώς της οποίας δεν έχει ακόμα καθοριστεί αλλά ελέγχεται στρατιωτικά από το Σουδάν), και πραγματοποιούν επιδρομές σε χωριά για την αρπαγή τροφίμων και προμηθειών. Οι μαχητές στήνουν ενέδρες για να επιτεθούν στις δυνάμεις ασφαλείας όταν απαντούν σε επιθέσεις του LRA και κλέβουν τον εξοπλισμό τους, αλλά επιτίθενται και λεηλατούν επίσης χωριά στα οποία δεν υπάρχει στρατιωτική παρουσία. Επίσης ο LRA έχει εντατικοποιήσει τις επιθέσεις σε ορυχεία διαμαντιών και χρυσού.
                     Στους πυρήνες του LRA υπάρχουν συχνά αιχμάλωτοι που εξαναγκάζονται να δουλεύουν ως αχθοφόροι, μάγειροι και σεξουαλικοί σκλάβοι. Ο LRA προβαίνει σε πράξεις βίας με βάση το φύλο, μεταξύ άλλων βιασμούς γυναικών και κοριτσιών.
                     Τον Δεκέμβριο του 2013 ο LRA απήγαγε δεκάδες άτομα στο Haute-Kotto. Αναφέρεται ότι ο LRA μπλέκεται στις απαγωγές εκατοντάδων αμάχων στην ΚΑΔ από τις αρχές του 2014.
                     Στις αρχές του 2014 μαχητές του LRA επιτέθηκαν πολλές φορές στο Obo, στη νομαρχία Haut-Mbomou της ανατολικής ΚΑΔ.
                     Ο LRA συνέχισε τις επιθέσεις στο Obo και σε άλλα σημεία της νοτιοανατολικής ΚΑΔ μεταξύ Μαΐου και Ιουλίου 2014, συμπεριλαμβανομένων των πιθανόν συντονισμένων επιθέσεων και απαγωγών στη νομαρχία Mbomou στις αρχές Ιουνίου.
                     Τουλάχιστον από το 2014 ο LRA εμπλέκεται στο λαθραίο κυνήγι και τη λαθραία διακίνηση ελεφάντων για να αποκτήσει έσοδα. Σύμφωνα με αναφορές ο LRA διακινεί λαθραία ελεφαντόδοντο από το εθνικό πάρκο Garamba στη βόρεια ΛΔΚ στο Νταρφούρ, το οποίο ανταλλάσσει με όπλα και προμήθειες. Αναφέρεται ότι ο LRA μεταφέρει μέσω της ΚΑΔ χαυλιόδοντες ελεφάντων που έχουν σκοτωθεί παράνομα για να τους πουλήσει στο Νταρφούρ, Σουδάν. Πέραν τούτου, από τις αρχές του 2014, αναφέρεται ότι ο Kony έχει διατάξει τους μαχητές του LRA να διαρπάζουν διαμάντια και χρυσό από εργάτες ορυχείων στην ανατολική ΚΑΔ προς μεταφορά στο Σουδάν. Τον Ιανουάριο του 2015 υπήρξαν αναφορές ότι 500 μέλη του Στρατού Αντίστασης του Κυρίου εκδιώχθηκαν από το Σουδάν.
                     Στις αρχές Φεβρουαρίου του 2015, μαχητές του LRA οπλισμένοι με βαρέα όπλα απήγαγαν αμάχους από το Kpangbayanga, Haut-Mbomou, και έκλεψαν τρόφιμα.
                     Στις 20 Απριλίου 2015 μια επίθεση του LRA και η απαγωγή παιδιών από το Ndambissoua, νοτιοανατολική ΚΑΔ, έκανε τους περισσότερους κατοίκους του χωριού να τραπούν σε φυγή. Και στις αρχές Ιουλίου του 2015 ο LRA επιτέθηκε σε πολλά χωριά στα νότια της νομαρχίας Haute-Kotto· οι επιθέσεις περιλάμβαναν λεηλασίες, βιαιοπραγίες κατά του άμαχου πληθυσμού, πυρπολήσεις σπιτιών και απαγωγές.
                     Από τον Ιανουάριο του 2016 οι επιθέσεις που αποδίδονται στον LRA έχουν πολλαπλασιαστεί στο Mbomou, στο Haut-Mbomou και στο Haute-Kotto, επηρεάζουν δε ιδίως τις περιοχές με ορυχεία του Haute-Kotto. Οι επιθέσεις αυτές περιλαμβάνουν λεηλασίες, βιαιοπραγίες κατά του άμαχου πληθυσμού, καταστροφές περιουσιών και απαγωγές. Έχουν οδηγήσει στον εκτοπισμό του πληθυσμού, περιλαμβανομένων περίπου 700 ανθρώπων που αναζήτησαν καταφύγιο στο Bria.»


title: Εκτελεστικός κανονισμός (ΕΕ) αριθ. 1242/2013 της Επιτροπής, της 25ης Νοεμβρίου 2013 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Cordero Segureño (ΠΓΕ)]

text:
               4.12.2013

               EL

               Επίσημη Εφημερίδα της Ευρωπαϊκής Ένωσης

               L 323/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1242/2013 ΤΗΣ ΕΠΙΤΡΟΠΉΣ
   της 25ης Νοεμβρίου 2013
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Cordero Segureño (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Ισπανία για την καταχώριση της ονομασίας «Cordero Segureño» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 51 του κανονισμού (ΕΕ) αριθ. 1151/2012, η ονομασία «Cordero Segureño» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Νοεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 180 της 26.6.2013, σ. 21.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα I της Συνθήκης:

         Κλάση 1.2.   Προϊόντα κρέατος (μαγειρευτά, παστά, καπνιστά κ.λπ.)

      ΙΣΠΑΝΙΑ
      Cordero Segureño (ΠΓΕ)


title: Εκτελεστικός κανονισμός (ΕΕ) 2017/91 της Επιτροπής, της 10ης Ιανουαρίου 2017, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Brillat-Savarin (ΠΓΕ)]

text:
               19.1.2017

               EL

               Επίσημη Εφημερίδα της Ευρωπαϊκής Ένωσης

               L 15/36

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/91 ΤΗΣ ΕΠΙΤΡΟΠΉΣ
   της 10ης Ιανουαρίου 2017
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Brillat-Savarin (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που κατέθεσε η Γαλλία για την καταχώριση της ονομασίας «Brillat-Savarin» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία «Brillat-Savarin» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Brillat-Savarin» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.3. Τυριά του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Ιανουαρίου 2017.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 330 της 8.9.2016, σ. 6.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).